**Martin Fehérváry** (s. 6. lokakuuta 1999 Bratislava, Slovakia) on slovakialainen jääkiekkopuolustaja, joka pelaa NHL-joukkue Washington Capitalsissa.

Ura
---

### Seuraura

Fehérváry aloitti jääkiekkoilun HC Bratislavassa, mutta hänen varsinainen kasvattajaseuransa on tšekkiläinen SHK Hodonín. Fehérváry palasi B-juniori-ikäisenä kotimaahansa. Hän pelasi kaudella 2013–2014 HK Ružinovin B-nuorissa, jonka jälkeen Fehérváry muutti vain 14-vuotiaana Ruotsiin ja siirtyi Malmö Redhawksin junioreihin kaudeksi 2014–2015. Kauden 2015–2016 päätteeksi hän voitti J18 Allsvenskanin pronssia. Fehérváry debytoi samalla kauden myös seuran miesten SHL-joukkueessa, jossa hän pelasi neljä runkosarjaottelua ilman tehopisteitä. Fehérváry teki SHL-debyyttinsä 7. tammikuuta 2016 vieraissa Örebro HK:ta vastaan. Hänestä tuli vain 16 vuoden, kolmen kuukauden ja yhden päivän ikäisenä liigan historian nuorin ulkomaalaispelaaja. Ennätys oli aiemmin samalla kaudella SHL:ssä debytoineen suomalaishyökkääjä Kristian Vesalaisen hallussa.

HC Slovan Bratislava varasi Fehérváryn 46. pelaajana KHL:n varaustilaisuudessa 2016. Kauden 2016–2017 hän pelasi suurimmaksi osaksi Malmö Redhawksin J20-junioreissa. Fehérváry pelasi seuran SHL-joukkueessa yhdeksän runkosarjaottelua ilman tehopisteitä. Kaudeksi 2017–2018 hän siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Fehérváryn ensimmäinen sopimuskausi eteni lainalla Redhawksista. Hänen ensimmäinen kokonainen kautensa miesten peleissä toi 42 runkosarjaottelussa tehot 1+6=7 ja kahdeksassa nousukarsintasarjan ottelussa tehot 1+2=3. Tammikuussa 2018 Oskarshamn lainasi Fehérváryn HV71:n SHL-joukkueeseen, jossa hän pelasi yhden ottelun.

Washington Capitals varasi Fehérváryn toisella kierroksella 46. pelaajana NHL:n varaustilaisuudessa 2018. Ennen tätä, maaliskuussa 2018 Fehérváry teki kaksivuotisen SHL-sopimuksen HV71:n kanssa. Heinäkuussa Fehérváry ja Capitals solmivat kolmivuotisen tulokassopimuksen. Seura lainasi hänet syksyn harjoitusleirin päätteeksi kuitenkin vielä HV71:n SHL-joukkueeseen kaudeksi 2018–2019.

Heinäkuussa 2023 Fehervary teki Capitalsin kanssa kolmivuotisen ja yhteensä 8,025 miljoonan dollarin arvoisen jatkosopimuksen.

### Maajoukkueura

Fehérváry edusti Slovakiaa MM-kilpailuissa vuonna 2018. Yhteensä hän on pelannut 16 A-maaottelua tehopistein 1+2=3. Fehérváry teki A-maajoukkuedebyyttinsä vain 18-vuotiaana Euro Hockey Challengessa 5. huhtikuuta 2018 Norrköpingissä Ruotsin vastaan. Ensimmäisen A-maajoukkuemaalinsa hän teki 21. huhtikuuta 2018 Popradissa Latviaa vastaan. Fehérváry keräsi ottelussa teholukeman +2.

Fehérváry pelasi myös alle 20-vuotiaiden MM-kilpailuissa vuosina 2017, 2018 ja 2019, joista vuosien 2017 ja 2019 turnauksissa valmennus valitsi hänet Slovakian turnauksen yhdeksi kolmesta parhaasta pelaajasta. Vuoden 2018 turnauksessa hän toimi joukkueen varakapteenina ja vuoden 2019 turnauksessa kapteenina. Jälkimmäisessä turnauksessa hän oli tehoilla 1+4=5 Slovakian paras syöttäjä ja jakoi joukkueen sisäisen pistepörssin voiton Adam Liškan kanssa. Fehérváry valittiin Suomea vastaan pelatun alkulohkon ottelun päätteeksi Slovakian ottelun parhaaksi pelaajaksi.

Fehérváry pelasi myös alle 18-vuotiaiden MM-kilpailuissa vuosina 2016 ja 2017, joista ensimmäisessä turnauksessa hän oli Slovakian paras syöttäjä kolmella syöttöpisteellään. Fehérváry valittiin Ruotsia vastaan pelatun puolivälieräottelun päätteeksi joukkueensa ottelun parhaaksi pelaajaksi. Vuoden 2017 turnauksessa Fehérváry toimi Slovakian kapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta.

Fehérváry edusti myös Slovakian alle 17-vuotiaiden maajoukkuetta Euroopan nuorten olympiafestivaaleilla vuonna 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Malmö Redhawks | SHL | 4 | 0 | 0 | 0 | 0 | – | – | – | – | – | U18 | 5 | 0 | 3 | 3 | 2 |
| 2016–2017 | Malmö Redhawks | SHL | 9 | 0 | 0 | 0 | 0 | – | – | – | – | – | U18 | 5 | 1 | 1 | 2 | 4 |
|  |  |  |  |  |  |  |  |  |  |  |  |  | JMM | 5 | 1 | 0 | 1 | 4 |
| 2017–2018 | IK Oskarshamn | Allsvenskan | 42 | 1 | 6 | 7 | 24 | – | – | – | – | – | JMM | 5 | 1 | 1 | 2 | 4 |
|  | HV71 | SHL | 1 | 0 | 0 | 0 | 0 | – | – | – | – | – | MM | 7 | 0 | 2 | 2 | 2 |
| 2018–2019 | HV71 | SHL | 45 | 1 | 6 | 7 | 10 | 9 | 0 | 3 | 3 | 2 | JMM | 5 | 1 | 4 | 5 | 2 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 0 |
| 2019–2020 | Hershey Bears | AHL | 56 | 4 | 10 | 14 | 32 | – | – | – | – | – |
|  | Washington Capitals | NHL | 6 | 0 | 1 | 1 | 6 | 2 | 0 | 0 | 0 | 0 |
| 2020–2021 | Hershey Bears | AHL | 24 | 3 | 14 | 17 | 29 | – | – | – | – | – |
| 2021–2022 | Washington Capitals | NHL | 79 | 8 | 9 | 17 | 26 | 6 | 0 | 0 | 0 | 8 | MM | 5 | 1 | 0 | 1 | 2 |
| 2022–2023 | Washington Capitals | NHL | 67 | 6 | 10 | 16 | 31 | – | – | – | – | – |
| 4 kautta | yhteensä | SHL | 59 | 1 | 6 | 7 | 10 | 9 | 0 | 3 | 3 | 2 |
| 3 kautta | yhteensä | NHL | 152 | 14 | 20 | 34 | 63 | 8 | 0 | 0 | 0 | 8 |
| 2 kautta | yhteensä | AHL | 80 | 7 | 24 | 31 | 61 | – | – | – | – | – |

Lähteet
-------

* Martin Fehérváry The Internet Hockey Databasessa (englanniksi)
* Martin Fehérváry Eurohockey-sivustolla (englanniksi)
* Martin Fehérváry *Elite Prospects*. Everysport Media Group AB.  (englanniksi)

### Viitteet

1. ↑  Martin Fehervary (@fehy6) • Instagram-kuvat ja -videot
2. 1 2 3 4 5 6 7 8  Martin Fehérváry *Elite Prospects*. Everysport Media Group AB.  (englanniksi) Viitattu 18.1.2016.
3. ↑  Dilello, Ty: Q&A With Slovakian World Junior Forward Martin Fehérváry *Eurohockey.com*.  20.12.2017. European Ice Hockey Online AB & eSports.cz s.r.o. Viitattu 21.6.2018. (englanniksi)
4. ↑  Martin Fehervary *HockeyDraftCentral.com*. Hockey Draft Central. Viitattu 21.6.2018. (englanniksi)
5. ↑  Sjöberg, Henrik: Fehérváry: "Visste inte att jag var yngst" *bloggar.expressen.se*.  8.1.2016. AB Kvällstidningen Expressen. Viitattu 21.6.2018. (ruotsiksi)
6. ↑  Rönnkvist, Ronnie: Jättetalangen hyllas av tränaren – jämförs med 'Foppa': "Han har alla verktyg" *Hockeysverige.se*.  28.12.2016. NewsMe. Viitattu 21.6.2018. (ruotsiksi)
7. ↑  Ekström, Viktor: Slovakisk stortalang klar för IK Oskarshamn *ikoskarshamn.se*.  15.5.2017. IK Oskarshamn. Viitattu 21.6.2018. (ruotsiksi)
8. ↑  Freijd, Johan: HV71 lånar Martin Fehérváry från Oskarshamn *hv71.se*.  27.1.2018. HV71 Elitishockey AB. Viitattu 21.6.2018. (ruotsiksi)
9. ↑  Freijd, Johan: Martin Fehérvary blir säsongens första nyförvärv *hv71.se*.  29.3.2018. HV71 Elitishockey AB. Viitattu 21.6.2018. (ruotsiksi)
10. ↑  Capitals Sign Martin Fehervary  1.7.2018. Washington Capitals. Viitattu 23.7.2018. (englanniksi)
11. ↑
12. ↑  Sweden vs Slovakia - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 20.6.2018.
13. ↑  Slovakia vs Latvia - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 20.6.2018.
14. ↑  BEST PLAYER OF THE GAME SELECTED BY THE TEAM (pdf)  5.1.2019. IIHF.  Arkistoitu 3.3.2021. Viitattu 6.1.2019. (englanniksi)
15. ↑  BEST PLAYER OF THE GAME SELECTED BY THE TEAM (pdf)  23.4.2017. IIHF.  Arkistoitu 24.4.2017. Viitattu 21.6.2018. (englanniksi)